Jelaskan Tempat hirup jeung kabiasaan dari Pacikrak dalam bahasa sunda

Pacikrak kaasup manuk nu tanginas tur récét disada, loba kapanggih hirup ditempat-tempat nu negrak kayaning taman, buruan, sisi sawah, leuweung, kapanggih ogé hirup di leuweung babakoan, kebonentéh, jeung sajabana. Dina sabubuhan paling loba opat siki mangsa hiber kawas paudag-udang, nyiar hakaneun dina rungkun-rungkun nua aya kituna téh teu eureun récét disarada cwuit-cwuit-cwuit.. ciblek-ciblek-ciblek-ciblek.. ! barijeung buntutna bentik kaluhur.

Kahakananna gegeremet, hileud, jeung rupa-rupa sato leutik, Pacikrak nyiar hakaneun ti mimiti nu hirup luhureun taneuh nepika pucuk tatangkalan. Pacikrak nyieun sayang dina rungkun jeung jujukutan nu jangkungna 1,5 méter luhureun taneuh. Wangunna semu buleud, dijieun tina anyaman jujukutan jeung kalakay nu gararing.

Pacikrak loba kapanggih hirup tur matuh di pulo Sumatra, Jawa jeung Bali. Pacikrak nu kapanggih hirup di pulo Sumatra hirup ti mimiti daérah nu perenahna 900 m dpl, sedangkan di Jawa jeung Bali ilaharna kapanggih ti daérah nu perenahna 1.500 m dpl.